Lukáš Sedlák

Lukáš Sedlák (s. 25. helmikuuta 1993 České Budějovice) on tšekkiläinen jääkiekkoilija, joka pelaa Extraligan HC Dynamo Pardubicessa. Hän on Columbus Blue Jacketsin kuudennen kierroksen varaus vuodelta 2011.

 Ura 
 Seuraura 
 Junioriura 
Sedlák on HC České Budějovicen kasvatti. Hän pelasi joukkueen alle 18-vuotiaissa ensimmäisen kerran kaudella 2007–2008 tehden kuudessa ottelussa kaksi syöttöpistettä. Lisäksi hän pelasi kaksi pudotuspeliottelua pisteittä. Seuraavalla kaudella 2008–2009 hän pääsi jo pelaamaan koko kauden alle 18-vuotiaissa. Hän teki 44 ottelussa 29 tehopistettä.

Kaudella 2009–2010 Sedlák oli Budějovicen alle 18-vuotiaiden joukkueen sisäisen pistepörssin ykkönen tehtyään 37 ottelussa 29 maalia sekä 56 tehopistettä. Neljässä pudotuspeliottelussa hän teki viisi maalia sekä yhden syöttöpisteen. Lisäksi hän pääsi edustamaan alle 20-vuotiaiden joukkuetta, jossa teki 11 pelaamassaan ottelussa 12 pistettä.

Kauden 2010–2011 Sedlák pelasi kokonaisuudessaan alle 20-vuotiaissa lukuun ottamatta yhtä alle 18-vuotiaiden pudotuspeliottelua. Selák teki kauden 47 ottelussa 14 maalia sekä 13 syöttöpistettä eli yhteensä 27 tehopistettä. Kauden päätteeksi HC České Budějovice joutui karsimaan sarjapaikastaan, mutta onnistui säilyttämään sen. Sedlák teki neljässä karsintaottelussa kaksi maalia sekä kaksi syöttöpistettä.

Kauden jälkeisenä kesänä Sedlák varattiin vuoden 2011 CHL:n varaustilaisuudessa ensimmäisellä kierroksella 14. pelaajana QMJHL:ssä pelaavaan Chicoutimi Saguenéensiin, johon hän siirtyi heti seuraavaksi kaudeksi. Tulokaskaudellaan Sedlák pelasi 50 ottelua tehden 17 maalia sekä yhteensä 45 tehopistettä. Joukkue eteni pudotuspeleissä semifinaaleihin. Sedlák teki 18 ottelussa viisi maalia.

Toisella Pohjois-Amerikassa pelaamallaan kaudella, 2012–2013, Sedlák teki 48 ottelussa 34 tehopistettä. Saguenéens eteni pudotuspeleihin, joissa hän teki kuuteen otteluun viisi tehopistettä.

Kesäkuussa 2022 Sedlák solmi yhden vuoden ja arvoltaan 800 000 dollarin sopimuksen Avalanchen kanssa.https://www.sportsnet.ca/nhl/article/colorado-avalanche-sign-forward-lukas-sedlak-out-of-khl/

 Ammattilaisura 
Sedlák sai NHL-varauksen vuonna 2011, kun Columbus Blue Jackets valitsi hänet itselleen kuudennella kierroksella tilaisuuden 158. pelaajana.

Sedlák teki huhtikuussa 2013 NHL-sopimuksen hänet varanneen Blue Jacketsin kanssa. Hän osallistui kautta 2013–2014 edeltäneelle NHL-harjoitusleirille, mutta joutui aloittamaan kautensa Blue Jacketsin AHL-farmiseura Springfield Falconsissa. Sedlák pelasi ensimmäisellä ammattilaiskaudellaan 54 ottelua, joissa teki kahdeksan maalia sekä 14 tehopistettä. Neljässä pudotuspeliottelussa hän teki yhden syöttöpisteen.

Sedlák osallistui Blue Jacketsin harjoitusleirille jälleen ennen kautta 2014–2015, mutta joutui jälleen AHL:n puolelle. Kauden aikana hän pelasi 51 ottelua tehden kuusi maalia ja kymmenen syöttöpistettä eli yhteensä 16 tehopistettä.

 Maajoukkueura 
Sedlák edusti Tšekkiä eri ikäluokkien maajoukkueissa vuosien 2008 ja 2013 välillä.

Ensimmäisen arvoturnauksensa Sedlák pelasi vuonna 2011, kun hänet valittiin Tšekin joukkueeseen alle 18-vuotiaiden maailmanmestaruuskisoihin. Hän pelasi viisi ottelua, joissa teki kolme maalia sekä yhden syöttöpisteen, ja istui yhden kahden minuutin rangaistuksen. Turnauksen jälkeen Sedlák valittiin Tšekin joukkueen kolmen parhaan pelaajan joukkoon. Hän oli myös turnauksen paras aloittaja.

Seuraavana vuonna hän pelasi alle 20-vuotiaiden maailmanmestaruuskilpailuissa. Sedlák pelasi kuusi ottelua, joissa jäi pisteittä. Hän pelasi Tšekin joukkueessa myös seuraavan vuoden kisoissa, joissa Sedlák teki kuudessa ottelussa yhden maalin sekä kaksi syöttöpistettä.

 Tilastot 
 2007–2008  HC České Budějovice  Tšekki U18  6  0  2  2  4  2  0  0  0  2 2008–2009  HC České Budějovice  Tšekki U18  44  12  17  29  14  4  0  0  0  4 2009–2010  HC České Budějovice  Tšekki U18  37  29  27  56  76  4  5  1  6  39   HC České Budějovice  Tšekki U20  11  4  8  12  4  –  –  –  –  – 2010–2011  HC České Budějovice  Tšekki U18  –  –  –  –  –  1  0  1  1  0  U18  5  3  1  4  2   HC České Budějovice  Tšekki U20  47  14  13  27  65  –  –  –  –  –  2011–2012  Chicoutimi Saguenéens  QMJHL  50  17  28  45  57  18  5  3  8  20  U20  6  0  0  0  0 2012–2013  Chicoutimi saguenéens  QMJHL  48  15  19  34  64  6  1  4  5  8  U20  6  1  2  3  10 2013–2014  Springfield Falcons  AHL  54  8  6  14  26  4  0  1  1  0 2014–2015  Springfield Falcons  AHL  51  6  10  16  30  –  –  –  –  – 2015–2016  Lake Erie Monsters  AHL  54  14  4  18  27  17  9  7  16  18  2016–2017  Columbus Blue Jackets  NHL  62  7  6  13  25  2  0  0  0  0  2017–2018  Columbus Blue Jackets  NHL  53  4  4  8  21  –  –  –  –  –  2018–2019  Columbus Blue Jackets  NHL  47  4  2  6  10  –  –  –  –  –  2019–2020  Traktor Tšeljabinsk  KHL  57  23  17  40  80  –  –  –  –  –  2020–2021  Traktor Tšeljabinsk  KHL  58  16  22  38  95  5  0  0  0  2  2021–2022  Traktor Tšeljabinsk  KHL  49  18  25  43  36  10  3  3  6  4  OK  4  0  1  1  2 3 kautta  yhteensä  KHL  164  57  64  121  211  15  3  3  6  6 3 kautta  yhteensä  NHL  162  15  12  27  56  2  0  0  0  0 3 kautta  yhteensä  AHL  159  28  20  48  83  21  9  8  17  18 2 kautta  yhteensä  5HL  115  39  39  78  175  5  0  0  0  2

 Lähteet 




 Viitteet 

Luokka:Tšekkiläiset jääkiekkoilijat
Luokka:Columbus Blue Jacketsin varaamat pelaajat
Luokka:Vuonna 1993 syntyneet
Luokka:Elävät henkilöt